One Sherway Tower 4 - Shijie Situ 司徒世杰| Sales Representative - Kingsway Real Estate Brokerage
September 19, 2018 中文(简体) Resultate vir Mugwena Maluleke
Onderwys 23 Augustus 2018 08:28
40 000 kinders het nog nie plek in skole vir 2019
Onderwys 31 Mei 2018 17:38
Nuwe, verpligte geskiedenis ‘nie ’n ANC-plan’
Onderwys 16 Januarie 2018 07:34
‘Bou eerder nog skole in Gauteng’
Onderwys 05 Januarie 2018 15:07
Sadou: Matrikulante moenie opruk na universiteite Inwoners van Upington keelvol vir korrupsie, besoedeling | Netwerk24
Inwoners van Upington keelvol vir korrupsie, besoedeling
Deur Charné Kemp 13 September 2019 18:36
Inwoners van Upington wat Donderdag ’n optog teen onder meer korrupsie en die besoedeling van die Oranjerivier gehou het, sê hulle is moeg om minderwaardige behandeling te ontvang.
Dit volg op ’n vreedsame optog van 300 mense waarin griefskrifte aan die Dawid Kruiper-munisipaliteit, ZF Mgcawu-distriksmunisipaliteit, departement van samewerkende regering en die ANC oorhandig is. Die optoggangers eis binne sewe dae antwoorde op hul griewe.
Die optog is deur The OutCry of the Body of Christ-kerk en AfriForum gereël.
Sommige van die ontevrede inwoners van Upington wat Donderdag ’n optog teen onder meer korrupsie en die besoedeling van die Oranjerivier gehou het. Foto: Esau Montzinger
Apostel Cobus Boorman sê een van die grootste klagtes is dat net sekere rasse by die munisipaliteite in diens geneem word.
“Ons vermoed daar is nepotisme en korrupsie, want net sekere organisasies en mense word bevoordeel. Die gemeenskap voel uitgesluit. Ons word minderwaardig behandel. Daar is algehele ongelykheid,” sê Boorman.
“Daarbenewens het die omgewing ’n skreiende werkloosheidsyfer. Daar is geen projekte en inisiatiewe om werk te skep nie. Die regering staan ook net sekere niewinsgewende organisasies geldelik by. Ons word uitgesluit.”
Hy sê hulle eis dat die kerk by onderhandelinge oor grondonteiening betrek word.
“Die kerk was destyds voor 1994 deel van die onderhandelde skikking. Die vrees is dat net sekere mense grond sal kry, tot nadeel van ander en die ekonomie. ’n Mens kan nie nou grond onder mense uitruk wat die meeste mense sal benadeel nie. Ons vrees dat werkloosheid sal vererger.”
Die optoggangers het verskeie plekke aangedoen om griefskrifte te oorhandig. Foto: Esau Montzinger
Boorman voel die munisipaliteit moet verder teen die besoedeling van die Oranjerivier optree.
“Ons uitvoerdruiwebedryf is in die gedrang. As die produkte met rioolvuil besmet is, kan derduisende werkgeleenthede verlore gaan. Die omgewing en sy mense se oorlewing is afhanklik van die rivier.”
Nog ’n inwoner sê dit is skreiend dat toeriste en besoekers met die reuk van riool begroet word wanneer hulle die dorp inry. Dit hang veral oor toeristebestemmings soos by Sakkie se Arkie.
“Die riool loop oral in die omgewing uit en skep ’n baie ongesonde omgewing,” sê die persoon.
“Die ergste is egter die houding van amptenare wanneer jy bel om te kla. ’n Mens moet alewig vloek en skreeu voordat hulle waterlekke herstel of rioolverstoppings skoonmaak. Hoekom moet ’n mens baklei voordat iets gedoen word? Dit skep ’n baie onaangename atmosfeer in ons dorp.”
André Phete, distriksdirekteur van die departement van samewerkende regering, ontvang ’n griefskrif van Willem Pofadder, president van The OutCry of the Body of Christ-kerk. Foto: Esau Montzinger
Meer oor: Afriforum | Upington | Betoging | Korrupsie | Besoedeling